b'\n_START_ARTICLE_\nGanghwatraktaten\n_START_SECTION_\nBakgrunn\n_START_PARAGRAPH_\nSom en f\xc3\xb8lge av den industrielle revolusjon p\xc3\xa5 1700-tallet startet mange europeiske land med \xc3\xa5 kolonialisere svake nasjoner i Afrika og Asia. \xc3\x98st-Asia ble ogs\xc3\xa5 invadert av fremmede makter, som startet med Opiumskrigen i Kina, noe som reduserte landet til et halv-kolonialisert territorium. USA, under ledelse av Matthew C. Perry tvang Japan til \xc3\xa5 \xc3\xa5pne for handel med vestverdenen i 1854._NEWLINE_Nedverdiget av ulike traktater og avtaler, og med utsikter til \xc3\xa5 miste sin suverenitet til en imperialistisk stat, startet Japan en rask endring av landet fra et n\xc3\xa6rmest middelaldersk samfunn til \xc3\xa5 bli en industrinasjon.\n_START_SECTION_\nKuroda-angrepet\n_START_PARAGRAPH_\n\xc3\x85ret etter sendte Japan en fl\xc3\xa5testyrke ledet av spesialutsending Kuroda Kiyotaka til Korea, og forlangte en unnskyldning fra Joseon-regjeringen og en handelsavtale mellom de to nasjonene. Den koreanske regjeringen akseptere kravet, og satte sitt h\xc3\xa5p til at import av nye v\xc3\xa5pensystemer skulle kunne forsvare landet fra fremtidig invasjon._NEWLINE_Avtalen ble den f\xc3\xb8rste p\xc3\xa5tvungne avtalen signert av Korea, men ikke den siste. Avtalen gav ekstraterritoriell status til japanske borgere i Korea og Korea \xc3\xa5ppnet tre havner for handel med Japan og andre nasjoner; Busan, Incheon og Wonsan og Korea ble samtidig p\xc3\xa5lagt \xc3\xa5 avvikle det n\xc3\xa6re forholdet til Kina._NEWLINE_Avtalen ble tolket p\xc3\xa5 ulike m\xc3\xa5ter. Den representerte en sterk endring i de Japansk-Koreanske forholdene. Avtalen ble basert p\xc3\xa5 vestlig og internasjonal lov, og ble av koreanere sett p\xc3\xa5 som en normalisering av forholdet til Japan. Japan brukte avtalen for \xc3\xa5 forf\xc3\xb8lge sitt egentlige m\xc3\xa5l, \xc3\xa5 nyordne den hierarkisne strukturen i \xc3\x98st-Asia._NEWLINE_Avtalen sikret at b\xc3\xa5de Japan og Korea var likeverdige parter, noe Kina etter press aksepterte, selv om den kinesiske innflytelsen skulle vedvare fram til 1895. Opinionen i Korea var delt; de konservative \xc3\xb8nsket \xc3\xa5 beholde det tradisjonelle forholdet til Kina, mens reformistene \xc3\xb8nsket at landet skulle knytte seg n\xc3\xa6rmere til Japan og modernisere._NEWLINE_Noen mente at avtalen opphevet Kinas skattekrav overfor Korea, men Korea fortsatte \xc3\xa5 betale skatt til Kina fram til 1895, da fredsavtalen etter den f\xc3\xb8rste kinesisk-japanske krig eksplisitt anerkjente Korea som en selvstendig nasjon og epoken med den sterke kinesiske dominansen over Korea ble erstattet av en annen stormakts dominans; Japans.'